Áhrifaríkasta leiðin til að vera með gott lánshæfismat er að forðast vanskil og greiða reikninga á réttum tíma . Ýmsir þættir hafa áhrif á lánshæfismat . Með tímanum minnkar vægi þessa þáttar en áhrif annarra þátta breytast lítið eða ekkert með tímanum . Lánshæfismatið er uppfært daglega . Allar forsendur eru endurreiknaðar í sjálfvirkri uppfærslu sem eftir atvikum birtist í breyttu eða óbreyttu lánshæfismati . Breytingar á tengslum einstaklinga við fyrirtæki hafa þó ekki áhrif um leið en þrír mánuðir þurfa að líða áður en slíkar breytingar endurspeglast í breyttu lánshæfismati . Creditinfo endurskoðar reglulega þá þætti sem liggja til grundvallar lánshæfismatinu til að viðhalda eða aukk enn frekar áreiðanleika þess . Vægi einstakra þátta getur þá eftir atvikum aukist eða minnkað . Áhrifaþættir geta einnig fallið út eða nýjir innleiddir . Utan reglulegra uppfærslna á matinu er lánshæfismatieinstaklinga ekki breytt eða forsendur þess sérstaklega endurskoðaðar nema Creditinfo berist upplýsingar um tiltekinn eða tiltekna áhrifaþætti sem byggja á röngum eða óréttmætum upplýsingum . Lánshæfismat er notað við mat á umsækjendum eða núverandi viðskiptavinum vegna lána - eða reikiningsviðskipta til að ákvarða lánakjör og úttektarheimildir , en samkvæmt lögum nr. 33 / 2013 um neytendalán er lánveitendum skylt að meta lánshæfi umsækjenda áður en lánasamningur er gerður . Notkun lánshæfsimats er eingöngu heimil viðskiptavinum Creditinfo sem undirritað hafa áskriftarsamning með ströngum skilyrðum er varða öflun , notkun og meðferð gagna . Upplýst samþykki þarf að liggja til grundvallar uppflettingu á lánshæfismati einstaklinga . Heimild til að fletta upp lánshæfismati einskorðast við þá aðila sem stunda láns - eða reikningsviðskipti . Algengara er að lánshæfismati sé flett upp reglulega , sé lánstímabilið langt . Um leið og lánið er uppgreitt fellur heimildin niður . Í fyrsta skipti er bréf sen at á lögheimili viðkomandi en eftir það birtast tilkynningar á þjónustuvefnum Mitt Creditinfo . Í tilkynningunni kemur fram hvaða fyrirtæki eða stofnun sótti upplýsingarnar og hvenær . Þegar notkun viðbótarupplýsinga er samþykkt birtist uppfært lánshæfismat sem inniheldur þær upplýsingar sem einstaklingur hefur samþykkt að notaðar verði við gerð lánshæfismats . Einstaklingur sem samþykkir notkun viðbótarupplýsinga hefur aðgang að nýjustu uppfærslu matsins án endurgjalds á meðan samþykki er í gildi auk möguleika á að fá tilkynningar í tölvupósti ef breyting verður á lánshæfismati . Afturköllun á samþykki einstaklings til notkunar á viðbótarupplýsingum til vinnslu lánshæfismats Samþykki til notkunar viðbótarupplýsinga til vinnslu lánshæfsimats er hvenær sem er hægt að draga tilbaka . Þeim upplýsingum sem Creditinfo hefur notað til vinnslunnar er eytt samkvæmt reglum um vinnslu og meðferð persónuupplýsinga þegar samþykki er dregið tilbaka . Samþykkið þarf að vera sannarlegt , vistað á öruggum stað og tiltækt , sé þess óskað .